सुखदेव ने कहा कि कर्नाटक के राज्यपाल ने भाजपा को सरकार बनाने का न्योता दिया। इससे यह स्पष्ट हो गया कि प्रधानमंत्री और अमित शाह ने मिलकर हॉर्स ट्रेडिंग को बढ़ावा दिया। दोनों के हस्तक्षेप से संविधान का मजाक और कानून की धज्जियां उड़ाई गईं। राज्यपाल संविधान के रक्षक नहीं बल्कि भाजपा के मुखौटा के रूप में काम कर रहे हैं। गोवा, मेघालय और मणिपुर में भी यही स्थिति रही। भाजपा ने यहां सरकार बनाई है। यदि भाजपा के हस्तक्षेप से संवैधानिक संस्थाएं निर्णय लेंगी तो उन संस्थाओं पर लोगों की आस्था घटेगी।